cyanic-selkie/wikianc huggingface dataset:
Εμμανουήλ Ρέπουλης
Η Αρχή των μεγάλων χρόνων
Η οξεία παρατηρητικότητα που διέθετε, η ικανότητά του να αντιλαμβάνεται το ουσιώδες, η φιλομάθεια, το ήθος, η εργατικότητα και οι υψηλές αισθητικές του επιλογές, τον ανέδειξαν σε ταλαντούχο δημοσιογράφο και καλλιτέχνη και σε ένα από τους ικανότερους και πιο έντιμους πολιτικούς της γενιάς του.
Το όνομά του δεν έμεινε στην ιστορία μόνο μέσα από τις στήλες των εφημερίδων και των περιοδικών. Όταν, το 1899, εκλέγεται βουλευτής Ερμιονίδας, γίνεται αμέσως αισθητή η παρουσία του στο Κοινοβούλιο.
Ο τότε πρωθυπουργός, Γεώργιος Θεοτόκης, βλέποντας τις μεγάλες ικανότητές του, του αναθέτει την εισήγηση του κρατικού προϋπολογισμού. Ο Ρέπουλης εισηγείται προτάσεις πρωτοποριακές. Είναι φανερό ότι πρόκειται για διορατικό άνθρωπο. Μετά την εκλογική του αποτυχία, στην Ερμιονίδα το 1903, διορίζεται Γενικός Γραμματέας του Υπουργείου Οικονομικών. Διαφωνεί, όμως, με τις συνεχείς επεμβάσεις της φαυλοκρατίας στο έργο του και παραιτείται ύστερα από σύντομο χρονικό διάστημα.
Το 1905, εκλέγεται και πάλι βουλευτής, αλλά αποκόπτεται σχεδόν αμέσως από το κόμμα του Θεοτόκη και εντάσσεται στην ομάδα των Ιαπώνων, που έχει πρόγραμμα νεωτεριστικό, όπως ακριβώς ταίριαζε στον χαρακτήρα του. Οι αναδιοργανωτές όμως δεν καταφέρνουν να επιβληθούν, παρά τις μαχητικές τους προσπάθειες και απογοητευμένοι διαλύουν την ομάδα τους. Ο Ρέπουλης μόνος, μαζί μ' έναν - δυο άλλους συντρόφους του εξακολουθεί ν' ασκεί κριτική και δραστηριοποιείται στην κίνηση που οδηγεί στην Επανάσταση του 1909.
Όταν πλησίασε τον Ελευθέριο Βενιζέλο, το 1910, πίστεψε ότι οι οραματισμοί, οι αγώνες και τα όνειρά του θα γίνονταν πραγματικότητα μόνο αν στήριζε με όλες του τις δυνάμεις το μεγάλο ηγέτη. Έγινε υπαρχηγός του Κόμματος των Φιλελευθέρων. Ενώ είχε το Υπουργείο Εσωτερικών διορίστηκε Γενικός Διοικητής Μακεδονίας. Συνέβαλε ώστε η Ελλάδα να συμμετάσχει στον Α΄ Βαλκανικό Πόλεμο. Πολλοί από τους λόγους του στη διάρκεια του πολέμου έμειναν στην ιστορία.
Ως υπουργός Εσωτερικών εισάγει το νόμο «Περί Δήμων και Κοινοτήτων». Το 1915 αναλαμβάνει το Υπουργείο Οικονομικών, και από το 1917 μέχρι το 1920, επιστρέφει στο Υπουργείο Εσωτερικών.
Αλλά η ενωμένη Αντιβενιζελική Παράταξη κερδίζει τις εκλογές της 1ης Νοεμβρίου 1920. Ο Ρέπουλης κατηγορείται για μετριοπάθεια που οδήγησε στην ήττα τους Φιλελευθέρους. Στις 5 Νοεμβρίου 1920 αναχωρεί μαζί με τον Βενιζέλο (αυτοεξόριστοι και οι δύο) για το Παρίσι.
Το τέλος
200px|thumb|Το μνήμα του στο Κοιμητήριο του Κρανιδίου Το 1923 εκλέγεται και πάλι βουλευτής, αλλά αυτή τη φορά δεν προσήλθε στη Βουλή για λόγους υγείας. Ο Εμμανουήλ Ρέπουλης, «ο αναπολόγητος» της Ελληνικής Βουλής, κατά την έκφραση του Κώστα Αθάνατου, πεθαίνει στις 14 Μαΐου του 1924, στη γενέτειρά του το Κρανίδι, από καρδιακό νόσημα. Η συμβολή του στο μεταρρυθμιστικό έργο του Βενιζέλου υπήρξε αποφασιστική. Όλα τα νομοσχέδια που έγιναν νόμοι του κράτους, έχουν τη δική του σφραγίδα. Ο ίδιος ο αρχηγός των Φιλελευθέρων τον προόριζε για διάδοχό του στην ηγεσία του κόμματος.Τελευταία είχε εξομολογηθεί στους φίλους του:
Πηγές
Κατηγορία:Έλληνες υπουργοί Οικονομικών Κατηγορία:Έλληνες υπουργοί Εσωτερικών Κατηγορία:Βουλευτές Ερμιονίδος Κατηγορία:Έλληνες Γενικοί Διοικητές Μακεδονίας
Λα Πάλμα
μικρογραφία|δεξιά|200px|Δορυφορική εικόνα της Λα Πάλμα.
Η νήσος Λα Πάλμα (ισπανικά: La Palma) είναι το πέμπτο μεγαλύτερο νησί των Καναρίων Νήσων στον Ατλαντικό ωκεανό ανοιχτά των ακτών του Μαρόκου. Η Λα Πάλμα βρίσκεται στο βορειοδυτικό άκρο του αρχιπελάγους, η έκταση της είναι περί τα 708,3 τ. χλμ., και έχει συνολικό πληθυσμό 83.690 κατοίκους σύμφωνα με την απογραφή του 2011. Πρωτεύουσα της νήσου είναι η Σάντα Κρουθ Ντε Λα Πάλμα με 16.330 κατοίκους (2013).
Γεωγραφία
μικρογραφία|250px|αριστερά|"Καλδέρα Δε Ταμπουριέντε"" Είναι ηφαιστειογενές νησί, όπως και όλο το αρχιπέλαγος. Στο νησί βρίσκεται ο γνωστός κρατήρας της "Καλδέρα Δε Ταμπουριέντε", ο οποίος είναι ο μεγαλύτερος εκρηξιγενής κρατήρας στον κόσμο, με εύρος 9 χλμ. και βάθος 1.500 μ., και ο οποίος περιβάλλεται από υψηλές βουνοκορφές από 1600 μ. και άνω. Από αυτές δεσπόζει η κορυφή «Ρόκε Ντε Λος Μουτσάτσος» με 2.423 μ. υψόμετρο. Από πλευράς βλάστησης το ανατολικό και το νότιο τμήμα της νήσου αυτής είναι άγονο ενώ αντίθετα το δυτικό καλύπτεται από δάση Καναρίου πεύκης.
Ηφαιστειακές εκρήξεις
Έχουν καταγραφεί 14 συνολικά ηφαιστειακές εκρήξεις στο νησί κατά τη διάρκεια της γεωλογικής περιόδου του Ολόκαινου. Η πιο πρόσφατη έκρηξη έλαβε χώρα μεταξύ Σεπτεμβρίου και Δεκεμβρίου του 2021, και είχαν προηγηθεί εκρήξεις κατά τα έτη 1971, 1949, 1712, 1677-1678, 1646 και 1585.
Παραπομπές
Κατηγορία:Κανάριες νήσοι Κατηγορία:Νησιά της Ισπανίας Κατηγορία:Νησιά της Αφρικής
Κανλικά Τραπεζούντας
Η ονομασία Κανλικά προέρχεται από τις τουρκικές λέξεις Κανλί-καγιά που σημαίνουν ματωμένος βράχος. Βρισκόταν σε μικρή απόσταση -περίπου 4-5 χλμ- νότια της Τραπεζούντας και συγκροτήθηκε από οικογένειες που κατέφυγαν εκεί κατά το δεύτερο μισό του 18ου αιώνα, εξαιτίας των θηριωδιών των περίφημων τερεμπέηδων της Ματσούκας. Οχτακόσιες οικογένειες, μας πληροφορεί ο Νίκος Λαπαρίδης, την περίοδο εκείνη, κατέφυγαν στην Τραπεζούντα και άλλα παραθαλάσσια μέρη. Οικογένειες από το Χαμουρί, το Σκαλίτα, τη Λαραχανή κ.λ.π. ήταν αυτές που συγκρότησαν τον οικισμό, χτίζοντας σπίτια σε κτήματα που αγόρασαν από Οθωμανούς μπέηδες.Το γλωσσικό ιδίωμα των κατοίκων του Κανλικά διατήρησε πολλά στοιχεία απ’ αυτό της Ματσούκας, όπως και διατηρήθηκαν έθιμα ανάλογα.
Η κύρια πηγή εισοδήματος των κατοίκων του Κανλικά ήταν η σχέση τους με την αγορά της Τραπεζούντας. Αγωγιάτες, παπλωματάδες, ραφτάδες, τσαγκάρηδες, έμποροι, υπάλληλοι, ξυλουργοί, μαστόροι, τενεκετζήδες κ.λ.π. ήταν τα επαγγέλματα που εξασκούσαν. Ανεβοκατέβαιναν πρωί-βράδυ στην πόλη και εξασφάλιζαν στις οικογένειές τους ένα καλό εισόδημα. Παράλληλα η περιορισμένη γεωργία και κτηνοτροφία λειτουργούσαν ως σοβαρό συμπλήρωμα της οικογενειακής οικονομίας, με πρωταγωνιστές τις γυναίκες, οι οποίες κατέβαζαν και πουλούσαν στην Τραπεζούντα τα προϊόντα τους, γιαούρτια, υλιστόν, μιντζίν, βούτορον, αβγά κ.α.
Σήμερα το Κανλικά, (Beştaş-Μπεστάς το ονόμασαν οι τουρκικές αρχές, που σημαίνει πέντε πέτρες), κατοικείται στην πλειοψηφία του, από Θοανήτες-Τονιαλήδες που έχουν ως μητρική τους γλώσσα τα ρωμαίϊκα-ποντιακά.
Παραπομπές
Κατηγορία:Τραπεζούντα Κατηγορία:Χωριά της Τουρκίας
Εθνόσημο των Νησιών Κέιμαν
200px|Εθνόσημο των Νησιών Κέιμαν.
Το εθνόσημο των Νησιών Κέιμαν αποτελείται από έναν θυρεό, με τρία πράσινα αστέρια- σύμβολα των τριών κατοικημένων νησιών- να καταλαμβάνουν τα δύο τρίτα του. Τα άστρα βρίσκονται σε λευκές και μπλε κυματιστές γραμμές. Πάνω πάνω στο θυρεό βρίσκεται σε κόκκινο φόντο ένα λιοντάρι, με το ένα το πόδι έντονα υψωμένο, σύμβολο της Βρετανίας. Πάνω από το θυρεό βρίσκεται μια πράσινη χελώνα, που ακουμπάει σε σκοινί, που συμβολίζει τη βιοτεχνία ψάθας. Ένας χρυσός ανανάς (σύμβολο των δεσμών με την Τζαμάικα) βρίσκεται πίσω από τη χελώνα. Κάτω από το θυρεό βρίσκεται ένα χαρτί που ξετυλίγεται, με το ρητό He hath founded it upon the seas. Αυτό το εδάφιο από τους Ψαλμούς (24) πιστοποιεί ότι το νησί είναι χριστιανικό, όπως επίσης και τους δεσμούς με τη θάλασσα.
Η πρόταση για εθνόσημο εγκρίθηκε από τη Συνέλευση το 1957 και το Μάιο του επόμενου έτους εγκρίθηκε το σχετικό βασιλικό ένταλμα.
Εξωτερικοί σύνδεσμοι
Κειμαν Κειμαν Νησοι
Σκαρλάτος Καλλιμάχης
Ο Σκαρλάτος Καλλιμάχης (1773 - 12 Δεκεμβρίου 1821) ήταν ηγεμόνας της Μολδαβίας.
Βιογραφικά στοιχεία
Γεννήθηκε στην Κωνσταντινούπολη το 1773. Ήταν Μέγας Δραγουμάνος της Υψηλής Πύλης από το 1801 ως 1806, Πρίγκηπας της Μολδαβίας κατά διαδοχικά διαστήματα από το 1806 ως το 1819, και Πρίγκηπας της Βλαχίας από τον Φεβρουάριο ως το Ιούνιο του 1821.
Ήταν γιος του Αλεξάνδρου Καλλιμάχη και της Ελένης/Ρωξάνδρας Γκίκα, κόρης του Σκαρλάτου Γκίκα. Παντρεύτηκε τη Σμαράγδα Μαυρογέννη. Το 1810, κατά τη διάρκεια του Ρωσοτουρκικού πολέμου φυλακίστηκε από τους Ρώσους και μεταφέρθηκε στο Χάρκοβο. Επανήλθε στον θρόνο της Μολδαβίας το 1812. Το 1819 ο Καλλιμάχης κατηγορήθηκε ότι συνωμοτούσε με τους Ρώσους και μεταφέρθηκε στην Κωνσταντινούπολη για να εκτελεσθεί, κατόρθωσε όμως να αθωωθεί και να αυξήσει την πολιτική του δύναμη. Δηλητηριάστηκε και πέθανε στην Κλαυδιούπολη της Βιθυνίας στις 12 Δεκεμβρίου του 1821.
Γιος του ήταν ο Αλέξανδρος Καλλιμάχης (νεότερος) ηγεμόνας της Σάμου.
Έργο του
Ο Σκαρλάτος Καλλιμάχης, ο οποίος υπέγραφε τα χρυσόβουλά του ως «Ἰωάννης Σκαρλάτος Ἀλεξάνδρου Καλλιμάχης, Ἐλέῳ Θεοῦ Αὐθέντης και Ἡγεμών πάσης Μολδαυΐας», έκανε νομοθετικό έργο και περιέκοψε τη φορολογία προς όφελος των Βογιάρων. Πήρε μέτρα εναντίον της Βουβωνικής Πανώλης που, κατά τα έτη 1813-14, έπληξε τη Βλαχία και ιδίως το Βουκουρέστι. Έκανε έργα οδοποιίας και σανιδόστρωσε δρόμους. Υποστήριξε την Ελληνική εκπαίδευση σε διάφορες περιοχές της Οθωμανικής επικράτειας. Στον Λόγιο Ερμή του 1819 δημοσιεύεται το χρυσόβουλο με το οποίο χορηγούσε ετήσια συνδρομή διακοσίων γροσίων προς ενίσχυση του Γυμνασίου Σμύρνης. Το ίδιο έτος καταχωρείται στον Λόγιο Ερμή και επιστολή, στην οποία εκδηλώνεται η πρόθεσή του να αναλάβει την επιστασία Σχολής στην Πελοπόννησο. Υποστήριξε επίσης τη γλωσσική αναρρύθμιση της Ρουμανικής γλώσσας του Γεωργίου Ασάχη και καθιέρωσε την καλλιέργεια πατάτας στη Μολδαβία.
Πηγές
Κατηγορία:Ηγεμόνες της Μολδαβίας Κατηγορία:Ηγεμόνες της Βλαχίας Σκαρλατος
Μπαρτ Λάνκαστερ
Ο Μπέρτον Στίβεν Λάνκαστερ (αγγλικά: Burton Stephen "Burt" Lancaster, 2 Νοεμβρίου 1913 - 20 Οκτωβρίου 1994), γνωστότερος ως Μπαρτ Λάνκαστερ, ήταν Αμερικανός ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1960 Είμαστε διεφθαρμένοι; (Elmer Gantry). Άλλες σημαντικές του συμμετοχές ήταν στις ταινίες: Οι δολοφόνοι (The Killers, 1946), Ο δήμιος των κολασμένων (The Brute Force, 1947), Όσο υπάρχουν άνθρωποι (From Here To Eternity, 1953), Σκοτεινοί δολοφόνοι (Sweet Smell Of Success, 1957), Ο βαρυποινίτης του Αλκατράζ (The Birdman Of Alcatraz, 1962), Ο γατόπαρδος (Il Gattopardo, 1963) και Ατλάντικ Σίτι (Atlantic City, 1980). Πρώην ακροβάτης του τσίρκου ο Λάνκαστερ έχει μείνει γνωστός μέχρι και σήμερα, εκτός από τις ερμηνείες του και για την αθλητική του διάπλαση και το ξέφρενό του γέλιο. Οι πρώτες του προσπάθειες να αναδειχτεί στον κόσμο του θεάματος είχαν αποβεί άκυρες, καθώς οι παραγωγοί τον χαρακτήριζαν ως Ο κύριος μύες και δόντια. Ο Λάνκαστερ κατάφερε να αναρριχηθεί σιγά σιγά στην κορυφή, από τη στιγμή που άρχισε να υποδύεται αντιήρωες κατά τα τέλη της δεκαετίας του '50, έχοντας αποποιηθεί την εικόνα του κλασικού Αμερικανού ήρωα. Στην καλλιτεχνική του ωρίμανση συνετέλεσε και το γεγονός ότι ίδρυσε σε συνεργασία με τον Χάρολντ Χεχτ μια ανεξάρτητη εταιρία παραγωγής, μέσω της οποίας λάνσαρε μερικές από τις πιο επιτυχημένες ταινίες της δεκαετίας του 50', όπως το Μάρτι (Marty, 1955) και το Χωριστά τραπέζια (Separate Tables, 1958). Ο Λάνκαστερ στα μέσα της δεκαετίας του 50' καταπιάστηκε και με τη σκηνοθεσία. Πρώτη του σκηνοθετική απόπειρα ήταν η ταινία Οι αλυσίδες σπάζουν (Kentuckian, 1955), ενώ το δεύτερο σκηνοθετικό του εγχείρημα, η ταινία Ο άνθρωπος του μεσονυχτίου (The Midnight Man, 1974) ακολούθησε σχεδόν 20 χρόνια μετά το πρώτο. Το 1999, το Αμερικανικό Ινστιτούτο Κινηματογράφου τον κατέταξε στην 19η θέση στη λίστα με τους 25 μεγαλύτερους σταρ όλων των εποχών.
Τα πρώτα χρόνια
Ο Λάνκαστερ γεννήθηκε στη Νέα Υόρκη, στο σπίτι των γονιών του το 1913. Ήταν γιος του ταχυδρόμου Τζέιμς Χένρι Λάνκαστερ και της Ελίζαμπεθ Ρόμπερτς. Και οι δύο γονείς του ήταν προτεστάντες, άνηκαν στην εργατική τάξη και είχαν ιρλανδική καταγωγή. Η πορεία της οικογένειας του Λάνκαστερ, σύμφωνα με το γενεαλογικό του δέντρο, ξεκινά από τη Γαλλία του 11 αιώνα, όπου οι πρόγονοί του ονομάζονταν De Lancastre και μετανάστευσαν πρώτα στην Αγγλία και έπειτα στο Μπέλφαστ της Ιρλανδίας. Υπάρχει η πεποίθηση ότι η μητέρα του είχε συγγένεια με τον Κόμη Φρέντερικ Ρόμπερτς. Ο Λάνκαστερ μεγάλωσε στο Ανατολικό Χάρλεμ, όπου πέρασε ξέγνοιαστα παιδικά χρόνια σε δρόμους και αλάνες και ανέπτυξε μεγάλο ενδιαφέρον και ικανότητα στη γυμναστική, ενώ φοιτούσε στο σχολείο Ντε Γουίτ Κλίντον. Η μητέρα του πέθανε από εγκεφαλική αιμορραγία πριν ο Λάνκαστερ τελειώσει το σχολείο, ενώ στη συνέχεια κέρδισε υποτροφία και κατάφερε να μπει στο πανεπιστήμιο της Νέας Υόρκης, αλλά εγκατέλειψε τις σπουδές του.
Σταδιοδρομία στο τσίρκο και στον πόλεμο
Σε ηλικία 9 ετών ο Λάνκαστερ γνωρίστηκε με τον Νικ Κραβάτ, με τον οποίο συνεργάστηκε μέχρι και τον θάνατό του. Αποτέλεσαν δίδυμο και έτσι συμμετείχαν σε θεατρικές παραγωγές ερασιτεχνικών τοπικών ομάδων, καθώς και σε παραστάσεις του τσίρκου ως ακροβάτες. Ως δίδυμο με το ψευδώνυμο "Λανγκ και Κραβάτ" εντάχθηκαν στο προσωπικό του τσίρκου των αδελφών Κέι. Ωστόσο το 1939, ένας τραυματισμός ανάγκασε τον Λάνκαστερ να εγκαταλείψει το επάγγελμα, παρά τη θέλησή του. Στη συνέχεια εργάστηκε προσωρινά, μέχρι και το 1942, είτε ως πωλητής για το πολυκατάστημα Μάρσαλ Φιλντς ή ως σερβιτόρος τραγουδώντας σε διάφορα εστιατόρια.
Όταν οι Ηνωμένες Πολιτείες μπήκαν στον Β΄ Παγκόσμιο Πόλεμο, ο Λάνκαστερ κατατάχθηκε στο στρατό και αποτέλεσε μέλος της ψυχαγωγικής ομάδας που εμψύχωνε τους στρατιώτες προκειμένου να διατηρήσουν το ηθικό τους. Υπηρέτησε στη μονάδα του στρατηγού Μαρκ Κλαρκ στην Ιταλία από το 1943 μέχρι και το 1945.
Κινηματογραφική καριέρα
260x260px|thumb|Πλάι στην [[Άβα Γκάρντνερ στην ταινία του Ρόμπερτ Σιόντμακ Οι δολοφόνοι (1946)]] μικρογραφία|260x260εσ|Με την [[Ντέμπορα Κερ στη θρυλική σκηνή του Όσο υπάρχουν άνθρωποι (1953)]] Αν και αρχικά δεν ενδιαφερόταν για την υποκριτική, όταν επέστρεψε από τον πόλεμο πέρασε από ακρόαση και του προσφέρθηκε ένας ρόλος στο Μπρόντγουεϊ. Η θεατρική παράσταση A Sound of Hunting, του Χάρι Μπράουν, δεν είχε επιτυχία, αλλά η ερμηνεία του Λάνκαστερ τράβηξε την προσοχή ενός πράκτορα του Χόλιγουντ, του Χάρολντ Χεχτ, ο οποίος τον σύστησε στον Χαλ Ουόλις, ο οποίος του ανέθεσε τον πρωταγωνιστικό ρόλο στην ταινία Οι δολοφόνοι (The Killers, 1946). Στην ταινία αυτή, που ήταν βασισμένη σε διήγημα του Έρνεστ Χέμινγουεϊ, συμπρωταγωνιστούσε με την Άβα Γκάρντνερ. Η ταινία είχε επιτυχία και ο Λάνκαστερ έλαβε αναγνώριση και εμφανίστηκε σε δύο ταινίες το επόμενο έτος, εκ των οποίων η μια είναι Ο δήμιος των κολασμένων (Brute Force) του Ζυλ Ντασέν. Συνέχισε τις κινηματογραφικές του εμφανίσεις κατά τη διάρκεια της δεκαετίας του 40', πρωταγωνιστώντας κυρίως σε φιλμ νουάρ, με εξαίρεση ίσως την κινηματογραφική μεταφορά του θεατρικού του Άρθουρ Μίλερ, Ήταν όλοι τους παιδιά μου (All My Sons, 1949). Στις ταινίες Η φλόγα και το βέλος (The Flame and the Arrow) και Ο κόκκινος κουρσάρος (The Crimson Pirate, 1952) συμμετείχε και ο φίλος από τα χρόνια του τσίρκου, Νικ Κραβάτ. Οι δυο ηθοποιοί εξέπληξαν τα πλήθη με τα ακροβατικά τους στις ταινίες αυτές. μικρογραφία|298x298εσ|Με την [[Όντρεϊ Χέπμπορν στην ταινία Οι ασυγχώρητοι (1960)]] Το 1953, ο Λάνκαστερ πρωταγωνίστησε σε ένα από τα πιο αξιομνημόνευτα δράματα του κινηματογράφου, το Όσο υπάρχουν άνθρωποι (From Here To Eternity) του Φρεντ Τσίνεμαν, πλάι στον Μοντγκόμερι Κλιφτ, την Ντέμπορα Κερ και τον Φρανκ Σινάτρα. Η σκηνή της ταινίας στην οποία ο Λάνκαστερ και η Κερ κάνουν έρωτα ανάμεσα στα κύματα, σε μια παραλία της Χαβάης, θεωρείται από τις θρυλικότερες ερωτικές σκηνές όλων των εποχών, σύμφωνα με το Αμερικανικό Ινστιτούτο Κινηματογράφου. Ο ρόλος αυτός του χάρισε την πρώτη υποψηφιότητα για όσκαρ Α' ανδρικού ρόλου, το οποίο έχασε από τον Γουίλιαμ Χόλντεν για την ταινία Ο καταδότης του θαλάμου 17 (Stalag 17, 1953). Στα μέσα της δεκαετίας του '50, ο Λάνκαστερ άρχισε να αναλαμβάνει πιο απαιτητικούς ρόλους και την ανεξάρτητη εταιρία Hecht-Lancaster Productions, σε συνεργασία με τον Χάρολντ Χεχτ, αποτελώντας έναν από τους πρωτοπόρους του ανεξάρτητου κινηματογράφου. Η εταιρία παραγωγής του λάνσαρε την ταινία Μάρτι (Marty, 1955), που βραβεύτηκε με όσκαρ καλύτερης ταινίας το 1955, καθώς και τις ταινίες Τόπο στα νιάτα (A Catered Affair, 1956) με τη Μπέτι Ντέιβις και το Χωριστά τραπέζια (Separate Tables) που χάρισε το όσκαρ Α' ανδρικού ρόλου στον Ντέιβιντ Νίβεν το 1958. Ο Λάνκαστερ έλαβε την αναγνώριση που του άξιζε το 1960, όταν τιμήθηκε Όσκαρ Α' ανδρικού ρόλου, χρυσή σφαιρα και βραβείο των κριτικών Νέας Υόρκης, για την ταινία Είμαστε διεφθαρμένοι; (Elmer Gantry, 1953). Το 1968, σε ηλικία 52 ετών, ο Λάνκαστερ εμφανίστηκε γυμνός στην ταινία του Φρανκ Πέρι, Αναζητώντας το παρελθόν (The Swimmer).
Ο Λάνκαστερ συμπρωταγωνίστησε σε πολλές ταινίες με τον Κερκ Ντάγκλας, με σημαντικότερες τις: Ματωμένες αλυσίδες (I Walk Alone, 1948), Gunfight at the O.K. Corral (Gunfight στο OK Corral, 1957), Επαναστάται του διαβόλου (The Devil's Disciple 1959), και Επτά Ημέρες του Μαΐου (Seven Days in May, 1964). Ο Ντάγκλας αναλάμβανε πάντοτε δευτερεύοντα ρόλο σε αυτές τις ταινίες.
Κατά τα τελευταία χρόνια της καριέρας του, ο Λάνκαστερ εγκατέλειψε τα ακροβατικά και τις χολιγουντιανές περιπέτειες και άρχισε να ερμηνεύει πιο διακεκριμένους χαρακτήρες. Έτσι εκείνη την περίοδο συμμετείχε σε διάφορες ευρωπαϊκές παραγωγές, με σκηνοθέτες όπως τον Λουκίνο Βισκόντι και τον Μπερνάρντο Μπερτολούτσι. Η συνεργασία του με τοτον Γάλλο σκηνοθέτη Λουί Μαλ το 1980, στην ταινία Ατλαντικ Σίτι (Atlantic City) πλάι στη Σούζαν Σαράντον του χάρισε διθυραμβικές κριτικές από τους κριτικούς του κινηματογράφου. Ο Λάνκαστερ αναζήτησε απαιτητικούς ρόλους και δεχόταν πολύ χαμηλότερη αμοιβή σε περίπτωση που του άρεσε κάποιος ρόλος ή κάποιος σκηνοθέτης. Συνέβαλε επίσης στη χρηματοδότηση και στην υποστήριξη ταινιών που θεωρούσε ότι είχαν μεγάλη καλλιτεχνική αξία. Υπήρξε μέντορας για τους σκηνοθέτες Σίντνεϊ Πόλακ και Τζον Φράνκενχαϊμερ, ενώ σκηνοθέτησε και ο ίδιος δυο ταινίες.
Για τη συμβολή του στη βιομηχανία κινηματογράφου, ο Λάνκαστερ έχει ένα αστέρι στο νούμερο 6801 της Λεωφόρου της Δόξας στο Χόλυγουντ.
Σχέσεις και γάμοι
Ο Λάνκαστερ κρατούσε απόρρητη την ιδιωτική του ζωή. Υπήρξε παντρεμένος τρεις φορές και οι δυο πρώτοι του γάμοι κατέληξαν σε διαζύγιο. Με τη δεύτερη σύζυγό του, Νόρμα Άντερσον, απέκτησε πέντε παιδιά, ενώ το 1990 παντρεύτηκε την τρίτη του σύζυγο, Σούζαν Μάρτιν. Παρέμεινε παντρεμένος με τη Μάρτιν μέχρι και τον θάνατό του το 1994.
Είχε πολλές κατακτήσεις κατά τη διάρκεια της καριέρας του. Είχε συνάψει ερωτικές σχέσεις με τη Τζόαν Μπλόντελ, ενώ διατηρούσε σχέση με τη Ντέμπορα Κερ κατά τη διάρκεια των γυρισμάτων του Όσο υπάρχουν άνθρωποι. Το 1980 η Σέλλεϊ Γουίντερς αποκάλυψε στην αυτοβιογραφία της ότι οι δυο τους είχαν μακροχρόνια ερωτική σχέση.
Πολιτικές και κοινωνικές πεποιθήσεις
Είχε φιλελεύθερες απόψεις, υπήρξε υποστηρικτής του Δημοκρατικού Κόμματος στις ΗΠΑ και τάχθηκε υπέρ των δικαιωμάτων των φυλετικών μειονοτήτων. Εξαιτίας των φρονημάτων του, υπήρχε η φήμη, κάποια περίοδο, ότι ήταν μέλος του Κομμουνιστικού Κόμματος. Είχε ταχθεί ενάντια στον Πόλεμο του Βιετνάμ και σε πολιτικά κινήματα όπως εκείνο του μακαρθισμού. Το 1985, ο Λάνκαστερ μίλησε ανοιχτά για τα δικαιώματα των ομοφυλοφίλων και υποστήριξε την καταπολέμηση της νόσου του AIDS, αφότου ο στενός του φίλος Ροκ Χάτσον προσβλήθηκε από τη νόσο. Έκανε εκστρατεία για τον Μάικλ Δουκάκη στις προεδρικές εκλογές του 1988.
Θάνατος
Όσο ο Λάνκαστερ μεγάλωνε, τα καρδιακό του πρόβλημα τον απομάκρυνε όλο και περισσότερο από την εργασία. Τον Ιανουάριο του 1980 κατά τη διάρκεια μιας επέμβασης ρουτίνας της χοληδόχου κύστης κόντεψε να πεθάνει, ενώ το 1983, μετά από δύο ελαφρά καρδιακά επεισόδια, υποβλήθηκε σε τετραπλό μπάι πας. Το οξύ έμφραγμα που υπέστη το Νοέμβριο του 1990 τον άφησε εν μέρει παράλυτο και με περιορισμένη ομιλία. Ο Λάνκαστερ πέθανε από καρδιακό επεισόδιο, σε ηλικία 80 ετών, στο διαμέρισμά του στο Λος Άντζελες τον Οκτώβριο του 1994. Η κηδεία του έγινε στο Λος Άντζελες.
Εξωτερικοί σύνδεσμοι
Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Βραβευμένοι με BAFTA Α' Ανδρικού Ρόλου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Ακροβάτες
Δήμος Λίμνης Πλαστήρα
Ο Δήμος Λίμνης Πλαστήρα αποτελεί ορεινός δήμος της περιφέρειας Θεσσαλίας με πληθυσμό 4.635 κάτοικους σύμφωνα με την απογραφή του 2011. Με την απογραφή του 2021 ο Νόμιμος Πληθυσμός του δήμου είναι 7.877 κάτοικοι. Ο δήμος αποτελείται αποκλειστικά από χωριά. Το μεγαλύτερο από αυτά, το Μορφοβούνι (γενέτειρα του Νικολάου Πλαστήρα), έχει οριστεί ως έδρα του.
Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού δήμου Πλαστήρα με την συγχώνευση του δήμου Νεβρόπολης Αγράφων.
thumb|300px|Τοπογραφικός χάρτης του Δήμου Λίμνης Πλαστήρα.
Δημοτικές ενότητες και οικισμοί
Ο Δήμος Λίμνης Πλαστήρα διαιρείται σε 2 «δημοτικές ενότητες», οι οποίες αντιστοιχούν στους 2 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Πιο συγκεκριμένα:
Πλαστήρα
Η δημοτική ενότητα Πλαστήρα από την οποία αποτελούνταν ο δήμος πριν την επέκτασή του, έχει έκταση 93.166 στρέμματα και έχει συνολικό πληθυσμό σύμφωνα με την απογραφή του 2021, 4.199 κατοίκους.
Ο πρώην δήμος λειτούργησε από το 1999 έως το 2010 με έδρα το χωριό Μορφοβούνι.
Περιλαμβάνει τις παρακάτω Τοπικές Κοινότητες και οικισμούς:
Νεβρόπολης Αγράφων
Η Δημοτική Ενότητα (πρώην δήμος) Νεβρόπολης Αγράφων καταλαμβάνει έκταση 105.184 στρέμματα και έχει συνολικό πληθυσμό σύμφωνα με την απογραφή του 2021, 3.678 κατοίκους.
Ο πρώην δήμος λειτούργησε από το 1999 έως το 2010 με έδρα το χωριό Πεζούλα.
Περιλαμβάνει τις παρακάτω Τοπικές Κοινότητες και οικισμούς:
Παραπομπές
Λίμνης Πλαστήρα Λίμνης Πλαστήρα
Υάμπολις
right|200px|thumb|Χάρτης αρχαίας Φωκίδας Η Υάμπολις ήταν αρχαία πόλη της Φωκίδας. Βρισκόταν κοντά στα σύνορα με τους Βοιωτούς λίγο πιο βόρεια από τον Ορχομενό. Σύμφωνα με τον Παυσανία η Υάμπολη οικίστηκε από τους Ύαντες, οι οποίοι εκδιώχθηκαν από την περιοχή της Θήβας από τους Καδμείους. Η πόλη αναφέρεται για πρώτη φορά από τον Όμηρο αλλά δεν είναι βέβαιο ότι η ομηρική Υάμπολις βρισκόταν στην ίδια θέση με την μεταγενέστερη Υάμπολη. Κατά τους Περσικούς πολέμους η Υάμπολη ήταν μία από τις φωκικές πόλεις που καταστράφηκαν από τον στρατό του Ξέρξη. Η πόλη ξαναχτίστηκε αλλά τον 4ο αιώνα π.Χ. καταστράφηκε για δεύτερη φορά από τους Μακεδόνες του Φιλίππου Β΄. Ξαναχτίστηκε κατά την ρωμαϊκή περίοδο από τον Ρωμαίο αυτοκράτορα Αδριανό. Η πόλη τότε διέθετε αγορά, βουλευτήριο, και ένα θέατρο. Από την αρχαία πόλη σώζονται σήμερα τμήματα των τειχών της κοντά στο χωριό Έξαρχος.
Παραπομπές
κατηγορία:Πόλεις της αρχαίας Φωκίδας Κατηγορία:Ρωμαϊκοί αρχαιολογικοί τόποι στην Ελλάδα
Νικ Καλάθης
Ο Νικόλαος «Νικ» Καλάθης (αγγ: Nicholas Calathes, Κασέλμπερι, 7 Φεβρουαρίου 1989) είναι Ελληνοαμερικανός διεθνής καλαθοσφαιριστής, ο οποίος αγωνίζεται ως πόιντ γκάρντ για τη Φενέρμπαχτσε. Είναι βασικό στέλεχος και ένας εκ των αρχηγών της Εθνικής Ελλάδος.
Έχει αγωνιστεί για μια διετία στο NBA και στο Πρωτάθλημα Ισπανίας και για ένα χρόνο VTB Λίγκα. Θεωρείται ένας από τους καλύτερους πόιντ γκαρντ της Ευρώπης, έχοντας κερδίσει σημαντικές ατομικές διακρίσεις και συλλογικούς τίτλους κατά τη διάρκεια της καριέρας του, ενώ αποτελεί τον κορυφαίο πασέρ στην ιστορία της Ευρωλίγκα.
Βιογραφία
Ο Νικ Καλάθης γεννήθηκε στις 7 Φεβρουαρίου 1989 στο Γουίντερ Παρκ της Φλόριντα των ΗΠΑ. Έχει διπλή ιθαγένεια, ελληνική και αμερικανική και αποφάσισε να αγωνιστεί με την Εθνική Ελλάδος Νέων το 2008 ή αργότερα. Ο πατέρας του είναι ο Γιάννης Καλάθης, Ελληνοαμερικανός δεύτερης γενιάς, ενώ ο παππούς του, Βασίλειος Καλάθης, καταγόταν από τη Λήμνο και είχε μεταναστεύσει στη Νέα Υόρκη σε ηλικία 21 ετών. Μάλιστα, στις αρχές της δεκαετίας 1920-30 είχε διατελέσει πρόεδρος της Παλλημνιακής Αδελφότητας «Ήφαιστος». Ο μεγαλύτερος αδελφός του είναι ο πρώην καλαθοσφαιριστής, Πατ Καλάθης.
Λύκειο
Ο Καλάθης πήγε στο Λύκειο Λέικ Χάουελ στο Γουίντερ Παρκ, στο οποίο υπήρξε ο καλύτερος σκόρερ του σχολείου, ο καλύτερος σκόρερ στην ιστορία της περιφέρειας τη Κομητείας Σέμινολ και ο τρίτος σκόρερ όλων των εποχών στην ιστορία της κατηγορίας της Κεντρικής Φλόριντα. Μαζί με τους Γκέιτορ Τσάντλερ και Τζόι Ροντρίγκες βοήθησαν το Λέικ Χάουελ σε ένα ρεκόρ 31-3 και πήραν τον τίτλο της Πολιτείας τη σεζόν 2006-07. Με αυτήν την ομάδα έφτασε στο Final Four και τις τέσσερις χρονιές που αγωνίστηκε. Τη σεζόν αυτή είχε μέσο όρο 27,8 πόντους, 6,5 ριμπάουντ και 4,6 ασίστ.
Κολέγιο
Ο Καλάθης θεωρείται ως ένας από τους καλύτερους πλέι-μέικερ της χώρας και κατατάχθηκε στους κορυφαίους 10 στις 13 κατηγορίες στη διάρκεια του SEC. Ήταν μέλος της κορυφαίας ομάδας του SEC το 2009, ήταν ο μόνος παίκτης της χώρας, ο οποίος είχε μέσο όρο 15 πόντους, 5 ριμπάουντ και 6 ασίστ σε κάθε παιχνίδι. Έχει σπάσει το UF ρεκόρ για τις ασίστ και τις ασίστ σε κάθε παιχνίδι και στα δύο πρώτα χρόνια της καριέρας του, έχοντας ως πρωτοετής 221 ασίστ (6,1) και τον επόμενο χρόνο 231 (6,4). Κατατάχθηκε τρίτος στην ιστορία της UF μετά από μόλις δύο χρόνια. Ο Πρωτοεμφανιζόμενος της Χρονιάς της SEC και ο Πρωτοετής της Χρονιάς της SEC του 2008, ήταν πρώτος στο σκορ και τις ασίστ.
Παναθηναϊκός (2009-2012)
Στις 23 Μαΐου 2009, ο Καλάθης ανακοινώθηκε από τον Παναθηναϊκό. Ερχόμενος από κολέγιο της Φλόριντα, κατάφερε να πάρει αρκετό χρόνο συμμετοχής δίπλα στους κορυφαίους γκαρντ της Ευρώπης, Δημήτρη Διαμαντίδη και Σαρούνας Γιασικέβιτσιους, που βρισκόντουσαν τότε στην ομάδα. Το 2011 ήταν η καλύτερη του χρονιά, έχοντας σχεδόν 10,1 πόντους μ.ο. Πρώτα ήταν ο κρυφός άσσος στο μανίκι του Ζέλιμιρ Ομπράντοβιτς στα πλέι οφ της διοργάνωσης κόντρα στην Μπαρτσελόνα, παίζοντας καταπληκτική άμυνα στον Χουάν Κάρλος Ναβάρο. Στη συνέχεια πραγματοποίησε ένα τρομερό παιχνίδι στο ματς με τη Σιένα στον ημιτελικό του Φάιναλ Φορ της Βαρκελώνης, με 17 πόντους, 6 ριμπάουντ, 2 ασίστ και 2 κλεψίματα, οδηγώντας τον Παναθηναϊκό στον τελικό, κατακτώντας το τρόπαιο κόντρα στη Μακάμπι Τελ Αβίβ με 78-70. Λίγες μέρες αργότερα, στον τέταρτο τελικό του πρωταθλήματος ενάντια στον Ολυμπιακό, ο Διαμαντίδης τραυματίζεται και παίρνει τη θέση του ο Καλάθης, όπου με μία φανταστική εμφάνιση πέτυχε 16 πόντους οδηγώντας τον Παναθηναϊκό στη νίκη και στην κατάκτηση του πρωταθλήματος. Το 2012 βρίσκεται πάλι με τον Παναθηναϊκό στο Final Four αλλά αποκλείεται στον ημιτελικό από την ΤΣΣΚΑ Μόσχας (66-64). Στην Ελλάδα κατακτάει το Κύπελλο Ελλάδας κόντρα στον Ολυμπιακό με σκορ 71-70, έχοντας 7 πόντους, ενώ χάνει το πρωτάθλημα από τον Ολυμπιακό.
Λοκομοτίβ Κουμπάν Κράσνονταρ (2012-2013)
Τον Ιούλιο 2012, αποχώρησε από τον Παναθηναϊκό και υπέγραψε συμβόλαιο με τη ρωσική Λοκομοτίβ Κουμπάν Κράσνονταρ. Με τη νέα του ομάδα κέρδισε το EuroCup απέναντι στην ισπανική Μπιλμπάο Μπασκέτ, έχοντας στον τελικό 10 πόντους, 7 ριμπάουντ, 7 ασίστ, 1 κλέψιμο και 1 λάθος σε 37 λεπτά συμμετοχής. Εκείνη τη χρονιά αναδείχτηκε Πολυτιμότερος Παίκτης της διοργάνωσης, πρώτος στις ασίστ και μέλος της Κορυφαίας Πεντάδας του EuroCup.
Μέμφις Γκρίζλις (2013-2015)
Στις 22 Ιουλίου 2013, οι Ντάλας Μάβερικς αντάλλαξαν τα δικαιώματα του Καλάθη στους Μέμφις Γκρίζλις, με αντάλλαγμα μια επιλογή δευτέρου γύρου. Ο Νικ Καλάθης υπέγραψε επίσημα με τους Μέμφις Γκρίζλις στις 20 Αυγούστου 2013. Το Φεβρουάριο του 2014, αναδείχθηκε Ρούκι του Μήνα, έχοντας μέσο όρο 10.7 πόντους, 4.6 ασίστ και 3.6 ριμπάουντ.
Επιστροφή στον Παναθηναϊκό (2015-2020)
Τον Ιούλιο του 2014, ενώ βρισκόταν στην προετοιμασία για το Μουντομπάσκετ 2014, πέρασε από τα γραφεία του Παναθηναϊκού, για μία συνάντηση με τον πρόεδρο της ομάδας, Δημήτρη Γιαννακόπουλο. Στο τέλος της συνάντησης ο Καλάθης ανακοίνωσε ότι αν γυρίσει στην Ευρώπη, θα το κάνει μόνο για τον Παναθηναϊκό. Ένα χρόνο μετά, τον Ιούλιο του 2015 αφού έμεινε ελεύθερος από τους Μέμφις Γκρίζλις και αφού κατέληξε ότι καμία πρόταση από το NBA δεν τον καλύπτει, γύρισε στην Ευρώπη και ο Παναθηναϊκός τον ανακοίνωσε με συμβόλαιο κοντά στα 7,500,000 € για 3 χρόνια. Στις 6 Μαρτίου κατέκτησε το Κύπελλο Ελλάδας κόντρα στον Φάρο Κερατσινίου με σκορ 101-54 και τον ίδιο να έχει 9 πόντους, 7 ασίστ και 4 ριμπάουντ. Στην Ευρωλίγκα αποκλείστηκε στα προημιτελικά από τη Λαμποράλ Κούτσα, ο Καλάθης όμως τελείωσε τη χρονιά όντας πρώτος στα κλεψίματα (54) και δεύτερος στις ασίστ (174). Επίσης αναδείχτηκε Καλύτερος Αμυντικός του Ελληνικού Πρωταθλήματος. μικρογραφία|274x274px|Ο Καλάθης με τον Παναθηναϊκό το 2016 |αριστεράΟ Καλάθης από τη σεζόν 2016-17, έγινε ο νέος αρχηγός της ομάδας, διαδεχόμενος τον ιστορικό ηγέτη, Διαμαντίδη. Τη σεζόν 2016-17 πανηγύρισε το νταμπλ κερδίζοντας το Κύπελλο Ελλάδας κόντρα στον Άρη και νικώντας τη σειρά των τελικών κόντρα στον Ολυμπιακό με 2-3, κερδίζοντας το πρωτάθλημα στην έδρα του αντιπάλου στο Στάδιο Ειρήνης και Φιλίας. Για την καλή του χρονιά αναδείχτηκε MVP της σεζόν στο Ελληνικό Πρωτάθλημα, μπήκε στην Κορυφαία Πεντάδα του πρωταθλήματος, αναδείχθηκε Καλύτερος Αμυντικός, ενώ ήταν κορυφαίος δημιουργός της κανονικής περιόδου της Basket League με συνολικά 145 ασίστ (μ.ο. 5,57) και πρώτος σκόρερ των πλέι οφ με 120 πόντους (μ.ο. 13,3). Τη σεζόν 2017-18, πραγματοποίησε την καλύτερη σεζόν της καριέρας του, με σπουδαίες εμφανίσεις και την κατάρριψη πολλών ρεκόρ στην Ευρωλίγκα. Είχε σε 31 αγώνες 14.5 πόντους, 8 ασίστ, 3.8 ριμπάουντ και 1.7 κλεψίματα κατά μέσο όρο. Αυτά τα νούμερα τον έχρισαν υποψήφιο MVP της χρονιάς, μπήκε στην καλύτερη πεντάδα της διοργάνωσης για πρώτη φορά, ενώ έκανε ρεκόρ στις ασίστ μέσα σε μια χρονιά στην ιστορία της Ευρωλίγκα, μοιράζοντας 249 με 8.0 μ.ο. Επίσης έσπασε το ρεκόρ περισσότερων ασίστ σε ένα παιχνίδι πλέι οφ με 16, αναδείχθηκε δεύτερος καλύτερος αμυντικός της χρονιάς και ήταν πρώτος στα κλεψίματα της διοργάνωσης για δεύτερη φορά στην καριέρα του με 54, 1.7 μ.ο, ενώ βρέθηκε και στην κορυφή των Top 10 των καλύτερων ασίστ και των νικητήριων σουτ της σεζόν. Αγωνιστικά αποκλείστηκε από τη Ρεάλ Μαδρίτης στα πλέι οφ. Βέβαια, ατομικά στο τρίτο παιχνίδι της σειράς έφτασε τις 1.000 ασίστ στην Ευρωλίγκα. Στην Ελλάδα κατέκτησε το τέταρτο πρωτάθλημα με τους πράσινους, νικώντας τον Ολυμπιακό με 3-2 στη σειρά των τελικών. Ο Καλάθης ήταν πρώτος σε ασίστ στο πρωτάθλημα με 241 και σε συνολικά κλεψίματα με 58. Ξεχώρισε και στις ατομικές διακρίσεις της χρονιάς παίρνοντας το βραβείο του MVP του πρωταθλήματος για δεύτερη φορά και τον βραβείο του Καλύτερου Αμυντικού για τρίτη φορά (ρεκόρ). Επίσης ήταν μέλος της καλύτερης πεντάδας και δημοφιλέστερος παίκτης της Basket League 2017-18. Τον Ιούλιο του 2018 ανανέωσε το συμβόλαιό του με τους πράσινους για τρία ακόμα χρόνια.
Τον Φλεβάρη του 2019 κατέκτησε το Κύπελλο Ελλάδας κόντρα στον ΠΑΟΚ, ενώ ο ίδιος αναδείχτηκε MVP του τελικού. Στην Ευρωλίγκα αποκλείστηκε από τη Ρεάλ Μαδρίτης στα πλέι οφ για δεύτερη σερί χρονιά, αλλά ατομικά πραγματοποίησε σπουδαία σεζόν μπαίνοντας στην καλύτερη πεντάδα της διοργάνωσης, σπάζοντας το δικό του ρεκόρ στις ασίστ σε μια χρονιά 286 (8.46 μ.ο), ήταν πρώτος στα κλεψίματα με 57, ενώ έγραψε ιστορία στη διοργάνωση αφού έγινε ο δεύτερος παίκτης στην εποχή της Ευρωλίγκα και πέμπτος συνολικά στην ιστορία του Κυπέλλου Πρωταθλητριών, που πέτυχε τριπλ ντάμπλ, κόντρα στην Μπουντούστνοστ, έχοντας 11 πόντους, 11 ριμπάουντ και 18 ασίστ στα 36:44 λεπτά που έμεινε στο παρκέ. Επίσης έγινε ο έβδομος παίκτης στην Ευρωλίγκα και τρίτος Έλληνας, που ξεπέρασε τις 1.000 ασίστ συνολικά. Τον Ιούνιο του 2019 κατέκτησε το πέμπτο του πρωτάθλημα Ελλάδος με τα πράσινα, νικώντας στη σειρά των τελικών τον Προμηθέα Πατρών με 3-0. Επίσης ήταν ξανά πρώτος στις ασίστ του πρωταθλήματος με 151, ενώ ήταν ο πρώτος παίκτης στην ιστορία, που σε όλη τη διάρκεια των πλέι οφ είχε νταμπλ νταμπλ σε μέσο όσο πόντων και ασίστ. Επιπλέον ο αρχηγός του Παναθηναϊκού ήταν για τρίτη συνεχόμενη σεζόν ο MVP του πρωταθλήματος της Α1, μπήκε στην καλύτερη πεντάδα και ήταν ο πιο δημοφιλής παίκτης του πρωταθλήματος.
Στην έναρξη της σεζόν 2019-20, έφτασε τους 2.000 πόντους στο ελληνικό πρωτάθλημα, ενώ έφτασε τις 1.200 ασίστ και έγινε ο μόλις τέταρτος παίκτης που φτάνει σε αυτό το επίτευγμα. Στις 10 Νοεμβρίου 2019, αποκλείστηκε από τα προημιτελικά του κυπέλλου Ελλάδας. Στις 13 Νοεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα. Στις 3 Ιανουαρίου 2020, έφτασε τις 200 συμμετοχές στην Ευρωλίγκα και έγινε και ο πρώτος παίκτης σε έναν αγώνα της διοργάνωσης, που είχε πάνω από 20 πόντους και 15 ασίστ. Στις 15 Ιανουαρίου 2020, ξεπέρασε τους 2.000 πόντους στην Ευρωλίγκα, και στις 18 Ιανουαρίου έγινε ο τρίτος πασέρ στην ιστορία της διοργάνωσης. Στις 5 Μαρτίου 2020, έγινε ο δεύτερος πασέρ στην ιστορία της Ευρωλίγκα, με 1.260 ασίστ, ξεπερνώντας τον μέντορά του Δημήτρη Διαμαντίδη.
Στις 3 Ιουλίου 2020, μετά από δυο θητείες, οκτώ χρόνια συνολικά (2009-2012, 2015-2020) και τέσσερα ως αρχηγός της ομάδας (2016-2020) αποτέλεσε παρελθόν από τον Παναθηναϊκό. Με τους πράσινους κατέκτησε συνολικά έντεκα τίτλους. Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας τρίτος σε ψήφους του κοινού με ποσοστό 89.29%.
Μπαρτσελόνα (2020-2022)
Στις 9 Ιουλίου 2020, ανακοινώθηκε από την Μπαρτσελόνα με τριετές συμβόλαιο (μέχρι το 2023). Στις 11 Δεκεμβρίου 2020, έσπασε το ρεκόρ με τις περισσότερες ασίστ από παίκτη της Μπαρτσελόνα σε ένα αγώνα της Ευρωλίγκα, μοιράζοντας 14. Στις 12 Γενάρη 2021, μεγάλωσε το δικό του ρεκόρ για την Μπαρτσελόνα αφού κόντρα στη Χίμκι μοίρασε 15 ασίστ. Στις 14 Φεβρουαρίου κατέκτησε το Κύπελλο Ισπανίας, αφού η Μπαρτσελόνα κέρδισε στον τελικό τη Ρεάλ Μαδρίτης με 88-73 με τον ίδιο να έχει 12 πόντους και 9 ασίστ. Στις 21 Απριλίου στα πλέι οφ της Ευρωλίγκα, έφτασε τις 1.500 ασίστ στην καριέρα του. Στις 28 Μαΐου, βοήθησε με μια εξαιρετική εμφάνιση την Μπαρτσελόνα να προκριθεί στον τελικό του Final Four της Ευρωλίγκα, καθώς σε 25:40 λεπτά συμμετοχής είχε 17 πόντους με 4/4 δίποντα και 2/5 τρίποντα, 6 ασίστ, 4 ριμπάουντ και 2 μπλοκ. Στον τελικό της διοργάνωσης ηττήθηκε από την Αναντολού Εφές 86-81. Μετά το τέλος της Ευρωλίγκα, η Ένωση Παικτών έδωσε στον Καλάθη το βραβείο Fair Play, για τη συμπεριφορά του εντός παρκέ. Στις 15 Ιουνίου, κατέκτησε για πρώτη φορά το Πρωτάθλημα Ισπανίας.
Στις 13 Οκτωβρίου 2021, κόντρα στον Ολυμπιακό για την Ευρωλίγκα, έκανε ατομικό ρεκόρ καριέρας στα ριμπάουντ μαζεύοντας 13 (12 αμυντικά - 1 επιθετικό). Επίσης είχε 9 πόντους, 7 ασίστ, 3 κλεψίματα. Στις 20 Φεβρουαρίου 2022, κατέκτησε το Κύπελο Ισπανίας, αφού η Μπαρτσελόνα κέρδισε στον τελικό τη Ρεάλ 64-59, με τον ίδιο να έχει 4 πόντους και 6 ασίστ σε 32:07 στο παρκέ. Στις 3 Μαρτίου, κόντρα στη Μονακό, έφτασε συνολικά τις 1.612 ασίστ και έγινε ο κορυφαίος στις ασίστ στην ιστορία της Ευρωλίγκα, ξεπερνώντας τον Βασίλη Σπανούλη, έχοντας μάλιστα 90 παιχνίδια λιγότερα. Στις 27 Απριλίου 2022, έγινε ο μοναδικός αθλητής που αγωνίζεται στις θέσει των γκαρντ που ξεπέρασε τα 1.000 ριμπάουντ (1005) σε 277 παιχνίδια Ευρωλίγκα. Έτσι έγινε ο πρώτος αθλητής στην ιστορία της διοργάνωσης με τετραψήφιο αριθμό πόντων, ασίστ και ριμπάουντ. Παράλληλα προκρίθηκε στο Final Four του Βελιγραδίου αποκλείοντας με 3-2 νίκες την Μπάγερν Μονάχου στα πλέι οφ. Στο Final Four κατέκτησε με την Μπαρτσελόνα την τρίτη θέση νικώντας στον μικρό τελικό τον Ολυμπιακό με 84-74, ενώ νωρίτερα είχε αποκλειστεί στον ημιτελικό από τη Ρεάλ Μαδρίτης 86-83. Ο Καλάθης είχε 9 ασίστ στον ημιτελικό και 13 ασίστ στον μικρό τελικό και έτσι έσπασε το ρεκόρ των περισσότερων ασίστ σε ένα Final Four με 22. Συνολικά, τη σεζόν 2021-22, είχε 7.3 πόντους, 6.4 ασίστ, 4 ριμπάουντ, 1 κλέψιμο και 11.8 μονάδες στο PIR σε 29 ματς Ευρωλίγκας. Στις 23 Ιουνίου 2022, ενημερώθηκε ότι βρίσκεται εκτός πλάνων ενόψει της σεζόν 2022-23, παρόλο που είχε ένα χρόνο ακόμα συμβολαίου.
Φενέρμπαχτσε (2022-σήμερα)
Στις 23 Αυγούστου 2022, ανακοινώθηκε η συμφωνία του με τη Φενέρμπαχτσε για τα επόμενα δύο χρόνια.
Προφίλ παίκτη
Ο Καλάθης θεωρείται ένας πλήρης πλέι μέικερ, με έφεση στο πικ-εν-ρολ και στις alley-oop πάσες, ενώ είναι πολύ καλός αμυντικός με defensive rating 92.2% στο ΝΒΑ.
Εθνική Ελλάδας
μικρογραφία|130px|Ο Καλάθης με την [[Εθνική Ελλάδας (καλαθοσφαίριση ανδρών)|Εθνική Ομάδα]]
Το 2017, συμμετείχε στο Ευρωμπάσκετ όντας ένας από τους καλύτερους παίκτες της εθνικής ομάδας στη διοργάνωση, με 13.6 πόντους, 5 ασίστ και 3.4 ριμπάουντ σε 27.7 λεπτά συμμετοχής. Μάλιστα έγινε ο πρώτος πασέρ της ομάδας στα Ευρωμπάσκετ από το 1995 και εντεύθεν με 135 ασίστ. Το 2019 ήταν παρών στο Παγκόσμιο Κύπελλο της Κίνας, όντας ένας από κορυφαίους της Εθνικής, με 13,4 πόντους, 4,4 ριμπάουντ και 5,4 ασίστ κατά μέσο όρο, η ομάδα όμως αποκλείστηκε στον γύρο των 16. Ήταν παρών στο Προολυμπιακό τουρνουά του Καναδά, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία με 97-72. Ο ίδιος κατά τη διάρκεια της διοργάνωσης έφτασε τους 1.000 πόντους με την ομάδα. Αγωνίστηκε επίσης στο Ευρωμπάσκετ 2022, στο οποίο η Εθνική έφτασε μέχρι τα προημιτελικά, όπου και ηττήθηκε από τη Γερμανία με 107-96. Ο ίδιος είχε 8.1 πόντους, 5 ασίστ και 3.1 ριμπάουντ σε 7 αγώνες με 23.5 λεπτά συμμετοχής. Έχει λάβει μέρος και σε επτά Τουρνουά Ακρόπολις το 2009, το 2011, το 2015, το 2017, το 2019, το 2021 και το 2022.
Έχει παίξει σε 137 παιχνίδια με την Εθνική μέχρι τώρα, σκοράροντας 1.149 πόντους, με μέσο όρο 8.39 πόντους σε κάθε παιχνίδι. Με την Εθνική Νέων έπαιξε σε 10 παιχνίδια, σκοράροντας 115 πόντους, για ένα μέσο όρο 11.5 πόντους.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Αμερικανοί καλαθοσφαιριστές Κατηγορία:Έλληνες ομογενείς καλαθοσφαιριστές Κατηγορία:Ελληνοαμερικανοί Κατηγορία:Πόιντ γκαρντ Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Ευρωμπάσκετ 2009 Κατηγορία:Καλαθοσφαιριστές Παγκοσμίου Πρωταθλήματος 2010 Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Λοκομοτίβ Κουμπάν Κατηγορία:Καλαθοσφαιριστές VTB Λίγκα Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές του NBA Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Φενέρμπαχτσε Κατηγορία:Καλαθοσφαιριστές Πρωταθλήματος Τουρκίας
Φρεντερίκ Πασσύ
Ο Φρεντερίκ Πασσύ (Frédéric Passy, 20 Μαΐου 1822 – 12 Ιουνίου 1912) ήταν Γάλλος οικονομολόγος και ειρηνιστής, που βραβεύθηκε (από κοινού με τον Ερρίκο Ντυνάν) με το πρώτο χρονικά Βραβείο Νόμπελ Ειρήνης, το οποίο απονεμήθηκε το 1901.
Η ανάδειξη του
Η φήμη του ξεκίνησε με τη συλλογή δοκιμίων του Mélanges économiques (1857) και μία σειρά διαλέξεων που δόθηκε στο Πανεπιστήμιο του Μονπελιέ και εκδόθηκε υπό τον τίτλο Leçons d'économie politique. Ο Πασσύ ήταν οπαδός του ελεύθερου εμπορίου και των ιδεών του Ρίτσαρντ Κόμπντεν. Το 1877 έγινε μέλος της Γαλλικής Ακαδημίας Ηθικών και Πολιτικών Επιστημών (Académie des sciences morales et politiques) και τιμήθηκε με το παράσημο του διοικητή της Λεγεώνας της Τιμής. Υπήρξε επίσης πρόεδρος της Εταιρείας Πολιτικής Οικονομίας επί 70 χρόνια.
Ο Πασσύ ασχολείτο ευθέως με πολιτικά ζητήματα, υπερασπιζόμενος την εκπαιδευτική μεταρρύθμιση και παρεμβαίνοντας για να αποτρέψει τον πόλεμο Γαλλίας και Πρωσίας για το Λουξεμβούργο. Το 1868 βοήθησε στην ίδρυση της Ligue internationale et permanente de la paix («Διεθνής και Μόνιμη Λεγεώνα της Ειρήνης») για την αποτροπή μελλοντικών διεθνών συγκρούσεων και έγινε μόνιμος γραμματέας της. Κι όταν ο οργανισμός αυτός διαλύθηκε κατά τον Γαλλοπρωσικό Πόλεμο, ο Πασσύ βοήθησε στην «αναδόμησή» του ως Société française des amis de la paix («Γαλλική Εταιρεία των Φίλων της Ειρήνης»), η οποία μετονομάσθηκε το 1889 σε Société d'arbitrage entre les Nations.
Συμμετοχή στην πολιτική
Το 1881 ο Πασσύ εκλέχθηκε μέλος της Κάτω Βουλής, όπου η στάση του ήταν υπέρ των μεταβολών στην εξωτερική πολιτική και των εργασιακών μεταρρυθμίσεων, όπως π.χ. της νομοθετικής καλύψεως των βιομηχανικών ατυχημάτων. Επανεκλέχθηκε το 1886, αλλά όχι και το 1889. Υπεστήριξε επίσης ένα σύστημα για τη διαιτησία των διεθνών συγκρούσεων. Το 1888 οι άοκνες προσπάθειές του οδήγησαν σε μία συνάντηση ανάμεσα σε Βρετανούς και Γάλλους βουλευτές για να συζητηθεί η ιδέα της ειρηνικής επιλύσεως των διεθνών διαφορών. Το 1889 ιδρύθηκε η Διακοινοβουλευτική Ένωση, με συνιδρυτή τον Πασσύ, ο οποίος ήταν και μέλος του Διεθνούς Γραφείου Ειρήνης στη Βέρνη.
Διεθνής αναγνώριση
Τα γραπτά και οι λόγοι του Πασσύ υπέρ της ειρήνης συνάντησαν τη διεθνή αναγνώριση. Το 1909 δημοσίευσε το Pour la paix («Για την ειρήνη»), όπου περιέγραψε τη δημιουργία και την ιστορία των παραπάνω οργανισμών για τη διεθνή ειρήνη και συνεννόηση, με τους οποίους συνδέθηκε. Από το 1881 ως το 1902 ήταν καθηγητής της πολιτικής οικονομίας σε αρκετά κολέγια.
Ο Φ. Πασσύ πέθανε στο Παρίσι σε ηλικία 90 ετών.
Εξωτερικοί σύνδεσμοι-πηγές
Κατηγορία:Γάλλοι νομπελίστες Κατηγορία:Γάλλοι οικονομολόγοι Κατηγορία:Γάλλοι πολιτικοί Κατηγορία:Βραβευμένοι με Νόμπελ Ειρήνης
2845 Φράνκλινκεν
Ο Φράνκλινκεν (Franklinken) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Κένεθ Φράνκλιν (Kenneth Linn Franklin, 1923–2007).
Φυσικά χαρακτηριστικά
Τα κυρίως φυσικά χαρακτηριστικά του Φράνκλινκεν είναι άγνωστα. Ο Φράνκλινκεν περιστρέφεται γύρω από τον εαυτό του μία φορά κάθε 114 ώρες, μία πολύ αργή περιστροφή για αστεροειδή.
Εξωτερικοί σύνδεσμοι-πηγές
Φρανκλινκεν
Οχυρό Δράμας
Το Οχυρό είναι χωριό με 514 κατοίκους το 2011. Βρίσκεται σε απόσταση 40 περίπου χιλιομέτρων βορειοδυτικά της Δράμας. Αποτελεί δημοτικό διαμέρισμα του Δήμου Κάτω Νευροκοπίου. Παλιά ονομαζόταν Λίσσα η Λύσε. Στο χωριό λειτουργεί Δημοτικό Σχολείο και επίσης λαογραφικό και στρατιωτικό Μουσείο, το οποίο ιδρύθηκε με ιδιωτική πρωτοβουλία και συντηρείται από τους ίδιους τους κατοίκους.
Κιτρινοκαλιακούδα
Η Κιτρινοκαλιακούδα είναι πτηνό της οικογενείας των Κορακιδών, που απαντά και στον ελλαδικό χώρο. Η επιστημονική ονομασία του είδους είναι Pyrrhocorax graculus και περιλαμβάνει 3 υποείδη. Στην Ελλάδα απαντά το υποείδος Pyrrhocorax graculus graculus (Linnaeus, 1766).
Είναι προσαρμοσμένη να ζει σε μεγάλα έως πολύ μεγάλα υψόμετρα, ενώ πιθανότατα φωλιάζει στο μεγαλύτερο υψόμετρο από οποιοδήποτε άλλο πτηνό (βλ Βιότοπος).
Οχυρό Δράμας
Κοντά στο χωριό βρίσκεται το Οχυρό Λίσσε, το μοναδικό οχυρό το οποίο δεν έπεσε από τους Γερμανούς αλλά παραδόθηκε μόνο όταν η Θεσσαλονίκη έπαψε να βρίσκεται στα χέρια των Ελλήνων.
Κιτρινοκαλιακούδα
Ονοματολογία
Η ονομασία του γένους είναι σύνθετη ελληνική και προέρχεται από τις επί μέρους λέξεις πυρρός (= αυτός που έχει το χρώμα του πυρός, της φωτιάς) + κόραξ (=ο κόρακας, το κοράκι). Γι’ αυτό ο σωστός συλλαβισμός είναι με δύο και όχι με ένα ρ, διότι η λέξη δεν προέρχεται από το πυρ: πυρρός, -ά, -όν (αρχαιοπρ.) αυτός που έχει το χρώμα τής φωτιάς, o ξανθοκόκκινος. [ΕΤΥΜ. αρχ. επίθ. (ήδη μυκ. ανθρωπωνύμια Pu-wo, Pu-wa, Pu-wi-no), που συνδ. με τις λ. πυρ και πυρσός (δωρ.). Σύμφωνα με την πιο ασφαλή ερμηνεία, οι τ. πυρρός και πυρσός προέρχονται από το ουσ. πυρ, αλλά παράγονται από διαφορετικά επιθήματα: πυρρός < *πυρ-Ρός (όπως επιμαρτυρούν οι τ. τής Μυκηναϊκής) < πυρ + επίθημα -Εός (πβ. πολιός < *πολι-Ρός), ενώ πυρσός < πυρ + επίθημα -σός. Η υιοθέτηση κοινού αρχικού τ. *πυρσ-Ρός δεν προσφέρει ικανοποιητικές απαντή-σεις].
Οχυρό Δράμας
Ιστορικά στοιχεία
thumb|300px|Το [[Οχυρό Λίσσε.]] Το Οχυρό μέχρι το 1922-23 κατοικούνταν από Τούρκους και Βουλγάρους σε δυο ξεχωριστούς μαχαλάδες (γειτονιές). Στη νότια πλευρά βρισκόταν ο τουρκικός μαχαλάς και στη βόρεια ο βουλγαρικός.
Κιτρινοκαλιακούδα
Ονοματολογία
Η ονομασία δόθηκε μεν από τον Λινναίο το 1766, αλλά είναι προφανές ότι αναφερόταν στο έτερο είδος την Κοκκινοκαλιακούδα, η οποία και περιγράφηκε πρωτύτερα, το 1758. Άλλωστε η κοκκινοκαλιακούδα διαθέτει κοκκινόξανθο χρώμα τόσο στο ράμφος όσο και στα κάτω άκρα (ταρσούς και πόδια), ενώ η κιτρινοκαλιακούδα μόνο στα κάτω άκρα. Επειδή όμως τα δύο είδη είναι συγγενικά, διατηρήθηκε η ονομασία και για την κιτρινοκαλιακούδα. Μάλιστα, κατά το σχετικά πρόσφατο παρελθόν, πολλοί φυσιοδίφες όταν έκαναν αναφορά στο είδος εννοούσαν -λανθασμένα- την κοκκινοκαλιακούδα.
Οχυρό Δράμας
Ιστορικά στοιχεία
Με την ανταλλαγή των πληθυσμών και την αποχώρηση των Τούρκων και Βουλγάρων στο χωριό εγκαταστάθηκαν Έλληνες προερχόμενοιαπό τη Μικρά Ασία και τη Θράκη.
Στον βουλγαρικό μαχαλά του Οχυρού υπήρχε η εκκλησία του Αγίου Δημητρίου που μέχρι το 1972 αποτελούσε τον ενοριακό ναό του χωριού. Τη χρονιά εκείνη ανεγέρθηκε κοντά στην κεντρική πλατεία ο νέος ενοριακός ναός της Αγίας Τριάδος. Στον οικισμό βρίσκονται επίσης τα εξωκλήσια της Αγίας Παρασκευής, και των Αγίων Θεοδώρων, καθώς και το εικονοστάσι του Αγίου Κωνσταντίνου στην είσοδο του χωριού.
Κιτρινοκαλιακούδα
Ονοματολογία
Ωστόσο, παραμένει αινιγματική η απόδοση από τον Λινναίο, της ονομασίας του είδους graculus. Στα σημαντικότερα λεξικά της Λατινικής γλώσσας, υπάρχουν κάποιες αναφορές με την απόδοση της λέξης ως «κόραξ», με όλη τη συνεπακόλουθη ασάφεια, αφού δεν καθορίζεται επακριβώς η φύση του πτηνού.
Οχυρό Δράμας
Ονομασία
Την ονομασία Οχυρό την έλαβε το 1936 όταν άρχισαν τα οχυρωματικά έργα της λεγόμενης γραμμής Μεταξά. Το οχυρό που κατασκευάστηκε στον παρακείμενο του χωριού λόφο, ονομάστηκε Λίσσε από την παλιά ονομασία του χωριού και το χωριό, Οχυρό. Έγινε δηλαδή ανταλλαγή ονομάτων.
Οικονομία
Η βασική ασχολία των κατοίκων μέχρι και τη δεκαετία του ’60 ήταν η καλλιέργεια καπνού. Καλαμπόκι, σιτάρι, φασόλια, ρεβίθια και πατάτες καλλιεργούνταν μόνο για κάλυψη οικογενειακών αναγκών. Σχεδόν όλες οι οικογένειες είχαν και έναν «μπαξέ» για την παραγωγή των κηπευτικών τους. Μερικοί ασχολούνταν με την κτηνοτροφία διατηρώντας κοπάδια με πρόβατα και κατσίκια.
Κιτρινοκαλιακούδα
Ονοματολογία
Η ελληνική λαϊκή ονομασία έχει τις ρίζες της στην αρχαία ελληνική λέξη κολοιός, αγνώστου λοιπής ετυμολογίας. Η λέξη αυτή αναφέρεται συχνά τόσο στον Αριστοτέλη όσο και στον Αριστοφάνη και πιθανότατα σήμαινε το συγκεκριμένο πουλί (βλ. Κουλτούρα). Από τη λέξη αυτή προήλθε η, μεγεθυντικής σημασίας, λέξη κάλοιακας, η οποία με το επίθημα -ούδα έδωσε τη σημερινή λέξη: ΕΤΥΜ. < κάλοιακας (+ επίθημα -ούδα,πβ. πεταλ-ούδa) < κόλοιακας < αρχ. κολοιός, ίδια σημ. (κατ' αναλογίαν προςτο κόρακας), αγν. ετύμου].
Συστηματική Ταξινομική
Η κιτρινοκαλιακούδα περιγράφηκε για πρώτη φορά από το Λινναίο ως Corvus graculus, στο περίφημο έργο του Systema Naturae το 1766. Μεταφέρθηκε στο σημερινό του γένος, Pyrrhocorax, από τον Άγγλο ορνιθολόγο Marmaduke Tunstall το 1771 στο έργο του Ornithologia Britannica, μαζί με το μοναδικό άλλο μέλος του γένους, την κοκκινοκαλιακούδα, P. pyrrhocorax.